ddrg/super_eurlex huggingface dataset:
(6)

Ģenealoģijas sertifikātus vai apstiprinājumus par tiem līdzvērtīgiem dokumentiem izdod iestādes, kas ir atzītas saskaņā ar Komisijas 1984. gada 27. aprīļa Lēmumu 84/247/EEK, ar ko nosaka kritērijus to šķirnes dzīvnieku audzētāju organizāciju un apvienību atzīšanai, kuras uztur vai veido ciltsgrāmatas tīršķirnes liellopu vaisliniekiem (7). Tomēr šķiet lietderīgi, ka ģenealoģijas sertifikātus spermai var izsniegt arī tās savākšanas un uzglabāšanas centri, kas ir atzīti saskaņā ar Padomes 1988. gada 14. jūnija Direktīvu 88/407/EEK par dzīvnieku veselības prasībām, kas piemērojamas Kopienas iekšējā tirdzniecībā ar sasaldētu mājas liellopu spermu un tās ievedumiem (8), un ka embriju ģenealoģijas sertifikātus var izsniegt arī embriju ieguves brigādes, kas ir atzītas saskaņā ar Padomes 1989. gada Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to importu no trešām valstīm (9).
4.

Ja viena no domstarpībās iesaistītajām pusēm neieceļ šķīrējtiesnesi divos mēnešos pēc lūguma saņemšanas, otra puse var par to informēt Eiropas Ekonomikas komisijas izpildsekretāru, kurš divos turpmākajos mēnešos ieceļ šķīrējtiesas priekšsēdētāju. Pēc iecelšanas šķīrējtiesas priekšsēdētājs lūdz pusi, kura vēl nav iecēlusi šķīrējtiesnesi, izdarīt to divu mēnešu laikā. Ja attiecīgā puse to neizdara minētajā termiņā, priekšsēdētājs par to informē Eiropas Ekonomikas komisijas izpildsekretāru, kurš turpmākajos divos mēnešos ieceļ šo šķīrējtiesnesi.
(2)

Šīs atkāpes mērķis bija nepieļaut, ka ieguldījumu zelta atbrīvojums no nodokļa tiek izmantots ļaunprātīgi, un tādējādi nepieļaut konkrētu veidu nodokļa nemaksāšanu vai izvairīšanos no to maksāšanas.
LV Eiropas Savienības Oficiālais Vēstnesis L 68/30

PADOMES UN KOMISIJAS LĒMUMS

(2005. gada 21. februāris)

par Protokola noslēgšanu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

(2005/205/EK, Euratom)

EIROPAS SAVIENĪBAS PADOME

UN EIROPAS KOPIENU KOMISIJA,

ņemot vērā Eiropas Kopienas dibināšanas līgumu, un jo īpaši tā 310. pantu saistībā ar 300. panta 2. punkta pirmās daļas otro teikumu un 300. panta 3. punkta otro daļu,

ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,

ņemot vērā 2003. gada Pievienošanās aktu, un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta piekrišanu (1),

ņemot vērā Padomes apstiprinājumu atbilstoši Eiropas Atomenerģijas kopienas dibināšanas līguma 101. pantam,

tā kā:

(1) Saskaņā ar Padomes Lēmumu 2005/41/EK (2)2004. gada 21. decembrī Eiropas Kopienu un dalībvalstu vārdā tika parakstīts Protokols Stabilizācijas un asociācijas nolīgumam starp Eiropas Kopienām un tās dalībvalstīm, no vienas puses, un Horvātijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

(2) Protokols ir jānoslēdz,

IR PIEŅĒMUŠAS ŠO LĒMUMU.

1. pants

Ar šo Eiropas Kopienas, Eiropas Atomenerģijas kopienas un dalībvalstu vārdā tiek noslēgts Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

Protokola teksts ir pievienots Lēmumam 2005/41/EK (3).

2. pants

Padomes priekšsēdētājs Eiropas Kopienas un tās dalībvalstu vārdā deponē Protokola 13. pantā paredzētos apstiprināšanas instrumentus. Komisijas priekšsēdētājs vienlaikus deponē šos instrumentus Eiropas Atomenerģijas kopienas vārdā.

Briselē, 2005. gada 21. februārī Padomes vārdā — priekšsēdētājs J. ASSELBORN Komisijas vārdā — priekšsēdētājs J. M. BARROSO

(1) Piekrišana sniegta 2005. gada 27. janvārī (Oficiālajā Vēstnesī vēl nav publicēts).

(2) OV L 26, 28.1.2005., 221. lpp.

(3) OV L 26, 28.1.2005., 222. lpp.
(1)

Komisijas 1997. gada 22. aprīļa Lēmumā 97/296/EK, ar ko izveido to trešo valstu sarakstu, no kurām atļauts ievest zvejniecības produktus, kas paredzēti lietošanai pārtikā (2), ir uzskaitītas valstis un teritorijas, no kurām atļauts ievest zvejniecības produktus, kas paredzēti lietošanai pārtikā. Minētā lēmuma pielikuma I daļā ir uzskaitītas valstis un teritorijas, uz kurām, pamatojoties uz Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū (3), attiecas īpašs lēmums, un pielikuma II daļā uzskaitītas valstis un teritorijas, kas atbilst Padomes Lēmuma 95/408/EK 2. panta 2. punkta prasībām.
(6)

Vispārējais novērtējums ļauj izdarīt šādus secinājumus: vispārējās valdības deficīts Slovākijā 2003. gadā sasniedza 3,6 % no IKP, t.i., pārsniedza Līgumā noteikto atsauces vērtību 3 % no IKP. Tas, ka vispārējās valdības deficīts pārsniedza atsauces vērtību, nebija sekas kādam neparastam apstāklim, ko Slovākijas iestādēm nav iespējams kontrolēt, tāpat kā to neradīja spēcīga ekonomiskā lejupslīde Stabilitātes un izaugsmes paktā paredzētajā nozīmē. Vispārējās valdības deficīts 2004. gadā varētu saglabāties virs 3 % no IKP. Konkrētāk, saskaņā ar Komisijas 2004. gada pavasara prognozi tiek paredzēts, ka 2004. gadā budžeta deficīts sasniegs 4,1 % no IKP, lai gan Slovākijas konverģences programma paredz deficītu 4,0 % no IKP. Parāda procentuālā vērtība, kas 2003. gadā bija 42,8 %, 2004. gadā varētu saglabāties zemāka par Līgumā noteikto atsauces vērtību – 60 % no IKP,
—

Šādi Vjennas baseina ūdens sateces baseini: — Vjennas (upes) sateces baseins no tā iztekas līdz Šatelero (Châtelleraut) aizsprostam Vjennas departamentā, — Gotempas (La Gartempe) (upes) sateces baseins no tā iztekas līdz Saint Pierre de Maillé aizsprostam (ar režģi) Vjennā, — Krozes (La Creuse) (upes) sateces baseins no tā iztekas līdz aizsprostam Endras departamentā, — Svinas (Le Suin) (upes) sateces baseins no tā iztekas līdz Douadic aizsprostam Endras departamentā, — Klēzas (La Claise) (upes) sateces baseins no tā iztekas līdz Bossay-sur-Claise aizsprostam Endras un Luāras departamentā, — Velešes (Velleches) un des trois Moulins strautu ūdens sateces baseins no tā iztekas līdz des trois Moulins aizsprostam Vjennas departamentā, — Atlantijas okeāna piekrastes upju baseini Vendē departamentā.
(1)

12. pants Eiropas un Vidusjūras reģiona valstu pagaidu asociācijas nolīgumā attiecībā uz apmaiņu un sadarbību starp Eiropas Kopienu no vienas puses un Palestīnas Atbrīvošanas organizāciju, kas darbojas Jordānas Rietumkrasta un Gazas sektora Palestīniešu pašpārvaldes vārdā (še turpmāk “Palestīniešu pašpārvalde”), no otras puses (1) (še turpmāk “pagaidu asociācijas nolīgums”), kas ir spēkā kopš 1997. gada 1. jūlija, nosaka, ka Kopienai un Palestīniešu pašpārvaldei cita starpā pakāpeniski vairāk jāliberalizē to tirdzniecība ar lauksaimniecības produktiem, kuri interesē abas puses. Turklāt 14. pantā paredzēts, ka no 1999. gada 1. janvāra Kopienai un Palestīniešu pašpārvaldei jāizvērtē situāciju, lai noteiktu pasākumus, kurus Kopienai un Palestīniešu pašpārvaldei jāpiemēro no 2000. gada 1. janvāra saskaņā ar minētajā 12. pantā paredzēto mērķi.
d)

ja tie pirms izvešanas ir bijuši izolēti vismaz 10 dienas un tiem veiktas pārbaudes, lai atklātu H5N1 antigēnu vai genomu, kā noteikts Sauszemes dzīvnieku slimību diagnostikas rokasgrāmatas (Manual of Diagnostic Tests and Vaccines for Terrestrial Animals) 2.1.14. nodaļā, un šīs pārbaudes veiktas paraugam, kas ņemts ne agrāk kā izolācijas trešajā dienā.
Sabiedrisko kanālu pret konkurences darbība reklāmas laukumu pārdošanas tirgū būtu konstatēta, ja, ņemot vērā faktu, ka augstāks vidējais GRP rada augstāku GRP cenu (piemaksa par intensitāti), GRP, ko praktizē sabiedriskie kanāli, būtu jūtami zemāki par kanālu TF1 un M6 praktizētajiem. Tā tas nav, pamatojoties uz 6. un 7. tabulā ietvertajiem datiem. Ir taisnība, ka no tā izriet, ka galvenokārt, kā to uzsver TF1, tā GRP cena ir augstāka par France 2 vai France 3 attiecīgajām cenām, kuras pašas ir augstākas par M6 attiecīgajām cenām. No tā arīdzan izriet, ka TF1 vidējais GRP aizvien ir izteikti augstāks par France 2 vai France 3 GRP. No 1990. līdz 1994. gadam, rēķinot uz visu dienu, TF1 vidējais GRP svārstās no 4,7 līdz 5,8 punktiem, kamēr France 2 GRP svārstās no 2,4 līdz 3 punktiem, France 3 GRP svārstās no 1,6 līdz 2,3 punktiem un M6 GRP – no 1,9 līdz 2 punktiem. Iecienītākajās skatīšanās stundās TF1 vidējais GRP svārstās no 10,3 līdz 12,8 punktiem, kamēr France 2 GRP svārstās no 5,7 līdz 6,1 punktam, France 3 GRP svārstās no 3,4 līdz 4,1 punktam, un M6 GRP – no 3,4 līdz 4,4 punktiem. Tajā pašā laikā GRP cenu atšķirība starp TF1 un abiem sabiedriskajiem kanāliem nav neproporcionāla, ja to salīdzina ar TF1 un M6 GRP cenu atšķirību. Vidēji var novērot kanālu France 2, France 3 un M6 GRP cenu pazeminājumu par 83 eiro par GRP vienību, salīdzinot ar TF1 GRP cenu, abos apskatītajos laikposmos (ņemot vērā visu dienu un iecienītākās skatīšanās stundas). Tādējādi var konstatēt, ka France 2 un France 3 nav veikuši savu reklāmas laukumu pārdošanu par mākslīgi pazeminātām cenām.
(4)

Ar Regulu (EK) Nr. 631/2004 ir izdarīti tādi grozījumi Regulā (EEK) Nr. 1408/71, ka visām apdrošināto personu kategorijām no 2004. gada 1. jūnija pienākas pabalsti pakalpojumu veidā, kas īslaicīgas uzturēšanās laikā citā dalībvalstī ir medicīniski nepieciešami. Tādēļ no šī datuma veidlapas E 110, E 128 un E 128 B kļūst liekas. Turklāt no šī datuma veidlapa E 119 attiecas tikai uz naudas pabalstiem.
(5)

PVN zaudējumi radās arī gadījumos, ja tika veikta atklātā izsolē pārdota nekustamā īpašuma piegādāšana, uz ko attiecas nodoklis, citai personai, pamatojoties uz tiesas lēmumu. Tas jo īpaši attiecas uz gadījumiem, kad piegādātājs bija izvēlējies nodokļu saistības, lai arī piegādes laikā viņš nebija tādā finansiālā situācijā, lai spētu maksāt nodokļu administrācijai nodokli, par ko viņš iesniedzis rēķinu pircējam. Pircējs parasti varēja izmantot savas atskaitīšanas tiesības, un piegādātājs nemaksāja fiskālajām iestādēm PVN. Lielais problēmu apjoms, ar kurām saskaras Austrijas pārvaldes iestādes, prasa veikt juridiskus pasākumus. Nekustamais īpašums ir lielas vērtības prece; līdz ar to arī ar nodokli apliekamā summa un zaudējumi PVN veidā – pat vienā atsevišķā darījumā – ir īpaši augsti. Nekustamā īpašuma vērtība parasti sevī ietver slēpto PVN, līdz ar to šīs iespējas saglabāšana ir nepieciešama, lai saglabātu neitrālu PVN sistēmu. Ņemot vērā šos apstākļus, kļūst skaidrs, ka paredzētās saņēmēja saistības attiecībā uz PVN būtībā ir vispiemērotākais risinājums konkrētos apstākļos, īpaši attiecībā uz liela riska iesaistīšanu. Lūgtā atkāpe ļauj izvairīties no PVN zaudējumiem, jo fiskālās iestādes nemaksā PVN kādam no iesaistītajiem saimnieciskās darbības subjektiem. Risinājums arī ļauj izvairīties no piegādātāja un saņēmēja dubultas atbildības par nodokļiem, kas būtu saistīts ar lielāku ekonomisko risku saņēmējam, un no apgrūtinošām atgūšanas procedūrām fiskālajām iestādēm, kuras citādi varētu vērsties pie saņēmēja vienīgi tad, ja naudas atgūšana no piegādātāja izrādītos neiespējama. Tas ļauj izvairīties no trešās personas, piemēram notāra, fiskālās atbildības, kas radītu lielākas izmaksas piegādātājam un saņēmējam. Līdzīgas atkāpes ir tikušas piešķirtas Vācijai ar Padomes Lēmumiem 2002/439/EK un 2004/290/EK (3).
(2)

Regulas (EK) Nr. 998/2003 8. panta 3. punkta c) apakšpunktā noteikts, ka jāparedz nosacījumi, ar kādiem var atļaut ievest nevakcinētus suņus un kaķus līdz triju mēnešu vecumam no attiecīgi regulas II pielikuma B un C daļā uzskaitītajām trešām valstīm.
(2)

Komisija 2001. gada aprīlī oficiāli uzsāka starpposma pārskatu, lai pārbaudītu pasākumu veida piemērotību Taizemes izcelsmes importam (5). Pārskats tika uzsākts, pamatojoties uz to, ka bija radušās izpildes problēmas, uzraugot saistības, kas bija tikušas pieņemtas no diviem Taizemes eksportētājiem, proti, “Awaji Sangyo (Thailand) Co., Ltd” un “TTU Industrial Corp. Ltd”. Tika veikta izmeklēšana līdz ar pārbaudi saistībā ar termiņa izbeigšanos, ko pabeidza ar Padomes Regulu (EK) Nr. 964/2003.
(6)

Vispārējais novērtējums ļauj izdarīt šādus secinājumus: vispārējās valdības deficīts Ungārijā 2003. gadā sasniedza 5,9 % no IKP, t.i., pārsniedza Līgumā noteikto atsauces vērtību 3 % no IKP. Tas, ka vispārējās valdības deficīts pārsniedza atsauces vērtību, nebija sekas kādam neparastam apstāklim, ko Ungārijas iestādēm nav iespējams kontrolēt, tāpat kā to neradīja spēcīgā ekonomiskā lejupslīde Stabilitātes un izaugsmes paktā paredzētajā nozīmē. Vispārējās valdības deficīts 2004. gadā varētu saglabāties virs 3 % no IKP. Konkrētāk, saskaņā ar Komisijas 2004. gada pavasara prognozi tiek paredzēts, ka 2004. gadā budžeta deficīts sasniegs 4,9 % no IKP, lai gan Ungārijas konverģences programma paredz deficītu 4,6 % no IKP. Parāda procentuālā vērtība, kas 2003. gadā bija 59 %, 2004. gadā varētu saglabāties nedaudz zem Līgumā noteiktās atsauces vērtības – 60 % no IKP,
Lēmuma I pielikumā F zonu aizstāj ar šādu: “F zona SPĀNIJA — Kadisas, Malagas, Seviljas, Elvas, Kordovas, Kaseresas, Badahosas province, — Henas province (provinces – Jaen un Andujar) — Tolēdo province (provinces (comarcas) – Oropesa, Talavera de la Reina, Belvis de Jara un Los Navalmorales), — Ciudad Real province (provinces – Horcajo de los Montes, Piedrabuena, Almadén un Almodóvar del Campo). PORTUGĀLE — Alentejo reģionālais lauksaimniecības direktorāts: pašvaldības (concelhos) Niza, Castelo de Vide, Marvão, Ponte de Sôr, Crato, Portalegre, Alter do Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (A2 austrumu daļa, pagasti (freguesias) Santa Susana, Santiago un Torrão) Gavião (pagasti Gavião, Atalaia, Margem un Comenda), — Ribatejo e Oeste reģionālais lauksaimniecības direktorāts: pašvaldības –Montijo (pagasti – Canha, S. Isidoro de Pegões un Pegões), Coruche, Salvaterra de Magos, Almeirim, Alpiarça, Chamusca, (pagasti – Pinheiro Grande, Chamusca, Ulme, Vale de Cavalos, Chouto un Parreira), Constância (pagasti – Sta Margarida de Coutada), Abrantes (pagasti – Tramagal, S. Miguel do Rio Torto, Rossio ao Sul do Tejo, Pego, Concovoadas, Alvega, S. Facundo, Vale das Mós un Bemposta).”
(2)

Komisija 1. tabulā minētajām pusēm pieprasīja un saņēma iesniegto pieprasījumu pieņemamības izvērtēšanai nepieciešamo informāciju. Sniegtā informācija tika pārbaudīta arī, ja nepieciešams, iesaistīto pušu uzņēmumos. Balstoties uz šo informāciju, Komisija konstatēja, ka 1. tabulā minēto pušu pieprasījumi ir pieņemami saskaņā ar Atbrīvojuma regulas 4. panta 1. punktu. 1. TABULA Nosaukums Adrese Valsts TARIC papildu kods VIVI’ Bikes S.R.L. Via Brescia 1, I-26010 Pozzaglio ed Uniti Itālija A428 Star Due S.R.L. Via De Gasperi 55, I-31010 Coste di Maser Itālija A432 Motomur S.L. Ctra Mazarrón, Km.2, E-30120 El Palmar, Murcia Spānija A436 Star Ciclo, Montagem Comercializaçaõ de Bicicletas Lda Vale do Grou, Aguada de Cima, P-3750-064 Águeda Portugāle A445 United Bicycles NV Oude Bunders 2030, B-3630 Maasmechelen Beļģija A467 Sachs Fahrzeug- und Motorentechnik GmbH Nopitschstraße 70, D-90441 Nürnberg Vācija A485 AGECE, Montagem e Comércio de Bicicletas S.A. Zona Industriale Barrô, Apartado N. 514, P-3754-909 Águeda Portugāle A466 Heinz Kettler GmbH & Co. KG Postfach 1020, D-59463 Ense Parsit, Hauptstraße 28, D-59469 Ense Parsit Vācija A469 Open Space S.R.L. Via Guido Rossa 18/A, I-35020 Roncaglia de Ponte San Nicolo Itālija A486 IMACycles, Acessoriórios para Bicicletas e Motociclos Lda Z.I. Oiã, Apartado 117, P-3770-059 Oliveira do Bairro Portugāle A487 Bicicletas de Castilla y León S.L. Barrio Gimeno 5, E-09001 Burgos Spānija A500 Giubilato Cicli S.R.L. Via Gaidon 3, I-36067 S. Giuseppe di Cassola Itālija 8604
Oficiālais Vēstnesis L 304 , 30/09/2004 Lpp. 0038 - 0038



Padomes Lēmums (2004. gada 21. aprīlis) par tā Eiropas un Vidusjūras reģiona valstu nolīguma noslēgšanu, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses (2004/635/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 310. pantu saistībā ar 300. panta 2. punkta otro teikumu un 300. panta 3. punkta otro daļu [1], ņemot vērā Komisijas priekšlikumu [2], ņemot vērā Eiropas Parlamenta piekrišanu [3], tā kā: (1) Jāapstiprina Eiropas un Vidusjūras reģiona valstu Nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, un kas Eiropas Kopienas vārdā ir parakstīts 2001. gada 25. jūnijā Luksemburgā. (2) Minētā nolīguma noteikumi, uz kuriem attiecas Eiropas Kopienas dibināšanas līguma III daļas IV sadaļas piemērošanas joma, ir saistoši Apvienotajai Karalistei un Īrijai kā atsevišķām Līgumslēdzējām pusēm, nevis kā Eiropas Kopienas daļai, līdz Apvienotā Karaliste vai Īrija (attiecīgā gadījumā) paziņo Ēģiptes Arābu Republikai, ka tā ir uzņēmusies saistības kā Eiropas Kopienas daļa saskaņā ar Protokolu par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam. Tas pats attiecas uz Dāniju saskaņā ar Protokolu par Dānijas nostāju, kas pievienots minētajiem līgumiem, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā apstiprina Eiropas un Vidusjūras reģiona valstu Nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, (še turpmāk – "Asociācijas nolīgums"), kopā ar tam pievienotajiem pielikumiem un protokoliem, kā arī kopīgajām deklarācijām, Eiropas Kopienas deklarācijām un to vēstuļu apmaiņu, kas pievienotas nobeiguma aktam. Pirmajā daļā minētie dokumenti ir pievienoti šim lēmumam. 2. pants 1. Nostāju, kas Kopienai jāpieņem Asociācijas padomē un Asociācijas komitejā, ja Asociācijas padome ir pilnvarojusi Asociācijas komiteju rīkoties, nosaka Padome, pamatojoties uz Komisijas priekšlikumu saskaņā ar attiecīgajiem Līgumu noteikumiem. 2. Saskaņā ar Asociācijas nolīguma 75. pantu Asociācijas padomi vada Padomes priekšsēdētājs. Asociācijas komitejas priekšsēdētājs saskaņā ar tās reglamentu ir Komisijas pārstāvis. 3. Lēmumu par Asociācijas padomes un Asociācijas komitejas lēmumu publicēšanu Eiropas Savienības Oficiālajā Vēstnesī katrā konkrētā gadījumā pieņem Padome. 3. pants Ar šo Padomes priekšsēdētājs Eiropas Kopienas vārdā ir tiesīgs izraudzīties personas, kas ir pilnvarotas sniegt Asociācijas nolīguma 92. pantā paredzēto paziņojumu. Luksemburgā, 2004. gada 21. aprīlī Padomes vārdā — priekšsēdētājs J. Walsh [1] Pēc Eiropas Ogļu un tērauda kopienas darbības beigām 2002. gada 23. jūlijā Eiropas Kopiena ir pārņēmusi visas Eiropas Ogļu un tērauda kopienas tiesības un pienākumus (OV L 194, 23.7.2002., 35. lpp.). [2] OV C 304 E, 30.10.2001., 2. lpp. [3] OV C 153 E, 27.6.2002., 264. lpp. --------------------------------------------------
(7)

Ņemot vērā apdraudējumu, ko dzīvnieku veselībai rada slimības ievazāšana Kopienā, saskaņā ar Komisijas Lēmumu 2004/594/EK (3) no 2004. gada 10. augusta no Dienvidāfrikas Republikas apturēts dzīvu skrējējputnu un šo sugu inkubējamo olu, svaigas skrējējputnu gaļas, kā arī tādu gaļas izstrādājumu un gaļas produktu imports, kuri sastāv no šo sugu gaļas vai to satur, vai iegūta no putniem, kuri nokauti pēc 2004. gada 16. jūlija.
A/S Česká spořitelna

Cita informācija

:
(2)

Neskatoties uz pasākumiem, kuri pieņemti, lai atvieglotu pāreju no pašreizējiem nosacījumiem uz tiem, kurus nosaka Regula (EK) Nr. 998/2003, tās ieviešana jo īpaši prasa, lai visos veterinārajos punktos būtu pieejami pasu dokumenti, lai iebraukšanai no trešām valstīm izdotu jauna parauga ievešanas apliecības un uz vietas tiktu veikta vakcinācijas pārbaude dzīvniekiem no trešām valstīm, kas nav uzskaitītas Regulas (EK) Nr. 998/2003 II pielikuma C daļā.
—

Pagaidu pašpārvaldes iestādēm (PPPI) jāveic visas vajadzīgās darbības, kā to prasa Pagaidu pārvalde Kosovā, lai pārvarētu 2004. gada marta notikumu sekas un novērstu to cēloņus. Nekavējoties īstenojamām prioritātēm ir jāietver viennozīmīgs nosodījums attiecībā uz vardarbību pret minoritāšu kopienām, visu kopienu drošības garantēšana, pārvietoto personu atgriešanās veicināšana, bojāto īpašumu, tostarp vēsturisko un reliģisko objektu, atjaunošana un būvēšana no jauna, kā arī pilnīga sadarbošanās ar UNMIK/KFOR, lai nodrošinātu vainīgo personu stāšanos tiesas priekšā. PPPI jāparāda sava pilnīga un beznosacījumu apņemšanās veidot multietnisku Kosovu, jo īpaši attiecībā uz mazākumkopienu locekļu tiesību aizsardzību un veicināšanu, vienlīdzīgu drošību, pārvietošanās brīvību un visu Kosovas iedzīvotāju ilgtspējīgiem ienākumiem.